Ρένα Θεολογίδου

Η Ρένα Θεολογίδου είναι Ελληνίδα δημοσιογράφος που εργάζεται επί χρόνια στην Ε.Ρ.Τ. και επιμελείται και παρουσιάζει την τηλεοπτική εκπομπή Ριμέικ. Οι έρευνες και τα ιστορικά ντοκουμέντα της εκπομπής την έχουν κατατάξει ανάμεσα στις πιο ποιοτικές της ελληνικής τηλεόρασης. Επιμελήθηκε και παρουσίασε  την τηλεοπτική εκπομπή "Το σίριαλ των σίριαλ", όπου παρουσιάζονταν οι παλαιές τηλεοπτικές σειρές της κρατικής ελληνικής τηλεόρασης, καθώς και τη σειρά "Των προσφύγων οι κοινότητες", για τους πρόσφυγες της Μικράς Ασίας και τις μικρές-μεγάλες ιστορίες τους. 
Η πρώτη της τηλεοπτική δουλειά ήταν η σειρά "Είκοσι χρόνια επίκαιρα, είκοσι επίκαιρα χρόνια", μια πολιτική και κοινωνική επισκόπηση της κρίσιμης για την Ελλάδα εικοσαετίας 1947-1967.Με αυτή την εκπομπή,όπως και με τις επόμενες η Ρένα Θεολογίδου άνοιξε ένα μεγάλο κεφάλαιο στην ελληνική τηλεόραση,χρησιμοποιώντας εικόνες αρχείου για να μελετηθεί σε βάθος η μεταπολεμική μας ιστορία,όχι μόνο η πολιτική,αλλά και η κοινωνική.Το "Ριμέικ",το οποίο συνεχίζεται μέχρι σήμερα είναι μία απο τις μακροβιότερες εκπομπές της ελληνικής τηλεόρασης. Ως τότε η πρώτη σειρά που βασίστηκε σε αρχείο ήταν το "Πανόραμα του αιώνα" .Μία ευτυχισμένη στιγμή της ΕΡΤ που δεν είχε συνέχεια. 
 
Η Ρένα Θεολογίδου αν και είναι ευρέως γνωστή ως τηλεοπτική δημοσιογράφος πέρασε το 1990 στην τήλεόραση.
Σημαντικό κομμάτι της καριέρας της είναι...έντυπο.Αρχισε να δημοσιογραφεί στο περιοδικό "Επίκαιρα" του "Πάπυρου". Ιστορικό στέλεχος του "Ταχυδρόμου", δούλεψε επί σειρά ετών και για τις  εφημερίδες "Το Βήμα" και "Τα Νέα". Είναι παντρεμένη με τον Νικηφόρο Γεωργιάδη και έχει δύο παιδιά.

Ελληνίδες δημοσιογράφοι
Ελληνίδες τηλεπαρουσιάστριες